|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΑΠΟΚΕΝΤΡΩΜΕΝΗ ΔΙΟΙΚΗΣΗ ΜΑΚΕΔΟΝΙΑΣ – ΘΡΑΚΗΣ  ΓΕΝΙΚΗ ΔΙΕΥΘΥΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ  **ΔΕΙΕΥΘΥΝΣΗ ΔΑΣΩΝ Ν. ΧΑΛΚΙΔΙΚΗΣ**  **ΔΑΣΑΡΧΕΙΟ ΚΑΣΣΑΝΔΡΑΣ** | ΕΡΓΟ:  ΧΡΗΜΑΤΟΔΟΤΗΣΗ:  ΠΡΟΫΠΟΛΟΓΙΣΜΟΣ: | Κατασκευή περίφραξης στο πυροφυλάκιο ¨Λειβαδάκια¨, στη Τ.Κ. Ν. Σκιώνης, Δήμου Κασσάνδρας, ΠΕ Χαλκιδικής  Ειδικός Φορέας Δασών ΠΡΑΣΙΝΟ ΤΑΜΕΙΟ 2018  **12.523,76 Ευρώ** |

|  |
| --- |
| **ΤΕΧΝΙΚΗ ΠΕΡΙΓΡΑΦΗ** |
|  |

Το παρόν έργο αφορά την κατασκευή περίφραξης σο πυροφυλάκιο «Λειβαδάκια» Ν. Σκιώνης του Δήμου Κασσάνδρας ΠΕ Χαλκιδικής. Στο προτεινόμενο έργο συμπεριλαμβάνονται οι παρακάτω εργασίες:

1. **Προετοιμασία - Ισοπέδωση εδάφους**

Πριν την κατασκευή της περίφραξης θα προηγηθεί εργασία ισοπέδωσης - ομαλοποίησης της επιφάνειας των 635τμ, η οποία πρόκειται να περιφραχθεί, ώστε η τελευταία να αποκτήσει επίπεδη μορφή.

Η εργασία της ισοπέδωσης - ομαλοποίησης περιλαμβάνει τις κάτωθεν εργασίες:

* εκσκαφή του επιφανειακού εδάφους, με την χρήση μηχανικών μέσων, σε μέσω βάθος 0.3m ώστε να εξουδετερωθούν οι όποιες εξάρσεις του εδάφους και να ελαχιστοποιηθούν όσο το δυνατόν οι κλίσεις. Το υλικό που θα προκύψει από τις εκσκαφές θα χρησιμοποιηθεί επί τόπου για την επιχωμάτωση άλλων θέσεων ώστε να προκύψει ισοπέδωση του εδάφους.
* Προμήθεια και μεταφορά επί τόπου από οποιαδήποτε απόσταση, δανείων χωμάτων για την ανύψωση υπάρχοντος επιχώματος όπου χρειάζεται.
* Διαμόρφωση των δανείων χωμάτων με τη χρήση Bob Cut.
* Κατασκευή βάσης οδοστρωσίας πάχους 0,1m από θραυστά αδρανή υλικά (3A) με την πλήρη διάστρωση, διαβρoxή και συμπύκνωση της, ώστε να προκύψει η απαιτούμενη επίπεδη επιφάνεια.

Κατά θέσεις θα εξασφαλιστεί η απορροή των νερών της βροχής με κατάλληλη επίκληση του εδάφους.

Όλες οι άνωθεν εργασίες θα είναι σύμφωνες με τις πρότυπες τεχνικές προδιαγραφές (Π.Τ.Π.)

1. **Κατασκευή Ξύλινης περίφραξης με μεταλλικό πλέγμα ρομβοειδούς οπής**

Περίφραξη με μεταλλικό πλέγμα ρομβοειδούς οπής, με ξύλινους κάθετους πασσάλους πάνω σε οπλισμένη τσιμεντένια υπόβαση, **συνολικού μήκους 127 μέτρων**. Η κατασκευή της ξύλινης περίφραξης περιλαμβάνει:

α) την περίφραξη από κάθετους πασσάλους στρογγυλής ξυλείας καστανιάς μήκους 2,50μ και διαμέτρου 0,10μ.

* Οι κάθετοι πάσσαλοι θα τοποθετηθούν σε λάκκους διαστάσεων 30 Χ 30 Χ 50 cm και σε απόσταση 2,00μ ο ένας από τον επόμενο. Συνολικά θα χρειαστούμε **63 κάθετους πασσάλους**. Θα πακτωθούν σε σκυρόδεμα C 12/15, αφού προηγουμένως γίνει επάλειψη με μίγμα πίσσας μη υδατοδιαλυτής τόσο στο τμήμα πάκτωσης όσο και στο πάνω μέρος των πασσάλων για την προφύλαξή τους από την βροχή.
* Ανά έξι (6) τρέχοντα μέτρα περίφραξης (δηλαδή ανά τρείς 3 κάθετους πασσάλους), θα τοποθετηθούν παράλληλα της περίφραξης δύο (2) πάσσαλοι (**πάσσαλοι στήριξης**) μήκους ενός (1) μέτρου έκαστος και θα στερεωθούν με ξυλόβιδες σε ειδικές εγκοπές στους κάθετους πασσάλους.
* Οι πάσσαλοι στήριξης (συνολικά 42 τεμάχια) θα τοποθετηθούν σε λάκκους διαστάσεων 30 Χ 30 Χ 50 cm. Θα πακτωθούν σε σκυρόδεμα C 12/15, αφού προηγουμένως γίνει επάλειψη με μίγμα πίσσας μη υδατοδιαλυτής στο τμήμα πάκτωσης.
* Σε όλα τα ξύλινα μέρη της κατασκευής θα γίνει επάλειψη με λινέλαιο ωμό.

β) την κατασκευή επιφανειακής τσιμεντένιας υπόβασης διαστάσεων 1270Χ20Χ15εκ (μήκος Χ πλάτος Χ ύψος), ενισχυμένη με διπλό ράβδο σιδήρου 8mm, πάνω στην οποία θα πατήσει το συρματόπλεγμα της περίφραξης για την απόλυτη σταθεροποίησης της. Για την τσιμεντένια υπόβαση θα χρησιμοποιηθεί σκυρόδεμα C 12/15.

γ) την τοποθέτηση συρματοπλέγματος ρομβοειδούς οπής ύψος 1,80μ στην εξωτερική πλευρά της ξύλινης περίφραξης με την χρήση βίντσι για το τέντωμα αυτού.

* Η σύνδεση του συρματοπλέγματος ρομβοειδούς οπής, στην εξωτερική πλευρά της περίφραξης με τους κάθετους πασσάλους θα γίνει με σύρμα γαλβανισμένο. Η σύνδεση θα γίνει σε τρία (3) σημεία. (Πάνω – Μέση - Κάτω).
* Σύρμα χιαστή (Χ) θα τοποθετηθεί πίσω από το συρματόπλεγμα και ανάμεσα στους πασσάλους, ενώ κατά μήκος του πλέγματος και σε ύψος ενός (1) μέτρου θα τοποθετηθεί σύρμα γαλβανισμένο (ούγια).
* Στο άνω μέρος του πλέγματος θα στερεωθούν δύο (2) σειρές αγκαθωτού σύρματος που θα απέχουν μεταξύ τους 0,08μ.

1. **Κατασκευή ξύλινης πόρτας από πριστή ξυλεία καστανιάς**

Το σχέδιο της ξύλινης πόρτας από πριστή ξυλεία καστανιάς, με τις ακριβείς διαστάσεις δίνεται στο παράρτημα. Η ξύλινη πόρτα θα έχει πλάτος 4,40μ. και ύψος 1,60μ. και αποτελείται από δύο (2) φύλλα πλάτους 2,20μ. το καθένα.

Η πόρτα θα στερεωθεί σε δύο (2) κατακόρυφα υποστυλώματα (κυλοδοκούς) διαστάσεων 200mm Χ 200mm X 5mm, τα οποία θα τοποθετηθούν σε λάκκους διαστάσεων 40 Χ 40 Χ 40 cm και θα πακτωθούν σε σκυρόδεμα C 12/15.

Το κάθε φύλλο της πόρτας αποτελείται από δεκαπέντε (15) κάθετες ξύλινες τραβέρσες διαστάσεων 1,60μ. x 0,12μ. x 0,025 μ.

Επάνω σε δύο (2) οριζόντια ξύλα διαστάσεων 2,20μ. x 0,15μ. x 0,025 μ. παράλληλα προς τα υποστυλώματα θα στερεωθούν κάθετα οι τραβέρσες.

Τέλος θα τοποθετηθεί ένα ξύλο διαστάσεων 2,70μ. x 0,15μ. x 0,025 μ. διαγωνίως και θα στερεωθεί σε κάθε τραβέρσα. Όλες οι συνδέσεις θα γίνουν με γαλβανιζέ καρόβιδες.

Το κάθε φύλλο της πόρτας στερεώνεται στο κατακόρυφο υποστύλωμα με δύο μεταλλικούς μεντεσέδες, έτσι ώστε να επιτρέπει την κίνηση της. Τα δύο φύλλα φέρουν κατακόρυφο σύρτη για την στερέωση-ακινητοποίηση στο έδαφος, ενισχυμένη ρόδα και ένα οριζόντιο σύρτη για την ασφάλισή του ενός φύλλου με το άλλο.

Κάτω από την πόρτα θα τοποθετηθεί τσιμεντένια υπόβαση ενισχυμένη με δομικό πλέγμα διαστάσεων 4,00μ Χ 2,50μ Χ0,15μ για την ομαλή κίνηση των φύλλων της πόρτας.

Σε όλη τη ξύλινη κατασκευή θα γίνει θα γίνει επάλειψη με δυο στρώσεις λινέλαιο και βαφή.

1. **Προμήθεια - Τοποθέτηση Πινακίδων Σήμανσης**

α) Προμήθεια μεταφορά και τοποθέτηση μιας (1) πινακίδας σήμανσης αλουμινίου 1200 Χ 800 Χ 1ΜΜ, με ψηφιακή εκτύπωση σε αντανακλαστικό βινίλιο και πλαστικοποίηση με προστασία UV, η οποία θα κρεμαστεί πάνω στον τοίχο στο πυροφυλάκιο με γαλβανιζέ εξαρτήματα στερέωσης (χωρίς βάση).

β) Προμήθεια μεταφορά και τοποθέτηση μιας (1) πινακίδας σήμανσης αλουμινίου 1200 Χ 800 Χ 2ΜΜ, με ψηφιακή εκτύπωση σε αντανακλαστικό βινίλιο και πλαστικοποίηση με προστασία UV, η οποία θα τοποθετηθεί στην διασταύρωση του δασικού δρόμου της κορυφογραμμής και του δασικού δρόμου που οδηγεί στο πυροφυλάκιο. Θα στερεωθεί σε βάση αποτελούμενη από δύο (2) γαλβανισμένους σιδεροσωλήνες Φ63 πακτωμένους με σκυρόδεμα σε λάκκους 40 Χ 40 Χ 40cm. Στο πάνω μέρος κάθε σιδηροσωλήνα θα τοποθετηθούν κατάλληλες τάπες (δύο τάπες) για την προστασία τους από την βροχή.

**Κασσάνδρεια, 8-8-2018**

|  |  |  |  |
| --- | --- | --- | --- |
| **ΣΥΝΤΑΧΘΗΚΕ**  Μαργαρίτα Μπαχαντουριάν  Δασολόγος  Άγγελος Κοσμαδέλης  ΤΕ Μηχανικών |  | **ΕΛΕΓΧΘΗΚΕ & ΘΕΩΡΗΘΗΚΕ**  **Η Αναπληρώτρια**  **Δασάρχης Κασσάνδρας**  Μαργαρίτα Π. Μπαχαντουριάν  Δασολόγος | |
| **ΕΓΚΡΙΘΗΚΕ** | | |  |
| Με την αριθμό πρωτ. 11856/16-8-2018 (ΑΔΑ:662ΛΟΡ1Υ-Π42)  Απόφαση της Δ/νσης Δασών Ν. Χαλκιδικής  Πολύγυρος 16-8-2018  Ο Αναπληρωτής Δ/ντής Δασών Ν. Χαλκιδικής  Γεώργιος Καψάλης  Δασολόγος | | |  |